Kapolisian Nagara Republik Indonesia

Kapolisian Nagara Republik Indonesia (Polri) adolah Kapolisian Nasional di Indonesia, nan batangguang jawek langsuang di bawah Presiden. Polri mampunyoi motto: Rastra Sewakotama, nan artinyo Abdi Utama bagi Nusa Bangso. Polri mangamban tugas-tugas kapolisian di saluruah wilayah Indonesia iyolah mamaliharo kaamanan jo katertiban masyarakaik; managakan hukum; jo maagiahan palinduangan, pangayoman, jo palayanan kapado masyarakaik. Polri dipimpin dek saurang Kapalo Kapolisian Nagara Republik Indonesia (Kapolri). Sajak 13 Juli 2016 jabatan Kapolri dipacik dek Jenderal Polisi Tito Karnavian.

 Arti lambang 
Lambang jo motto Kepolisian  Nagaro Republik Indonesia (Polri) babunyi Rastra Sewakottama ("राष्ट्र सेवकोत्तम"), nan marupoan dari bahaso Sansekerta nan baarti "Palayan utamo Bangso". Dalam bahaso Sansekerta, Rastra ("राष्ट्र") baarati "bangso" atau "rakyaik", jo sevakottama ("सेवकोत्तम") baarti "palayan tabaiak", makk disimpulan baso Rastra Sewakottama baarti "palayan tabaiak bangso/rakyaik", jo dipahami sabagai "Polri sabagai palayan jo abdi utamo nagara dan bangso". Sabuikan itu adolah Brata partamo dari Tri Brata nan diikrarkan sabagai padoman hiduik Polri sajak 1 Juli 1954.

 Struktur wilayah 
Panbagian wilayah Kapolisian Republik Indonesia pado dasanyo didasaran jo disesuaian ateh wilayah administrasi pamarintahan sipil. Komando pusek barado di Markas Besar Polri (Mabes) di Jakarta. Pado umumnyo, struktur komando Polri dari pusek ka daerah adilah:
 Pusat
 Markas Besar Kapolisian Republik Indonesia (Mabes Polri)
 Wilayah Provinsi
 Kapolisian Daerah (Polda)
 Wilayah Kabupaten jo Kota Kapolisian Resort
 Kapolisian Resor Kota Besar (Polrestabes)
 Kapolisian Resor Kota (Polresta)
 Kapolisian Resor Kabupaten (Polres)
 TingkekKecamatan Kapolisian Sektor
 Kapolisian Sektor Kota (Polsekta)
 Kapolisian Sektor (Polsek)

Wilayah hukum dari Kapolisian Wilayah (Polwil) adolah kawasan nan pado maso kolonial marupoan Karesidenan. Karano wilayah mode iko umumnya hanyo ado di Pulau Jawa, mako di lua Jawa indak dikenal adonyo satuan sarupo Polwil kacuali untuak wilayah pakotaan mode ibu kota provinsi mode misalnyo Polwiltabes Makassar di Sulawesi Salatan.

Mulai awal taun 2010 saluruah Kapolisian Wilayah (Polwil) di Pulau Jawa alah dihapuih.

Di babarapo daerah tasuruak, ado pulo pos-pos polisi nan marupoan papanjangan tangan dari Kepolisian Sektor, nan dinamoan Kepolisian Sub-sektor.

 Polri Kini jo Maso Kamuko
Dalam nagari, Kapolisian Republik Indonesia juo mahadok banyak tantangan nan samakin kompleks bantuak pambarantasan narkoba, korupsi jo pancucian pitih, terorisme, cybercrime, padagangan urang, kalompok-kalompok radikal jo intoleran. Kajahatan-kajahatan tasabuik alah basipaik transnasional jo mampunyoi jaringan global.

Dalam pakambangan paliang akhia dalam kapolisian nan samakin modern jo global, Polri indak hanyo maurusi kaamanan jo katertiban di dalam nagari, akan tatapi juo talibat dalam masalah-masalah kaamanan jo katertiban regional maupun antarbangso, sabagaimano nan ditampuah dek kabijakan PBB nan alah mamintak pasukan-pasukan polisi, tamasuak Indonesia, untuak ikuik aktif dalam beaagai operasi kapolisian, misalnyo di Namibia (Afrika Selatan) jo di Kamboja (Asia).

 Caliak pulo
 Tando Kapangkekan Polri

 Referensi 

 Sumber 





 Djamin, Awaloedin dan Ambar Wulan, G. 2016. Jenderal Polisi R.S. Soekanto Tjokrodiatmodjo. Jakarta: PT Kompas Media Nusantara

 Pranala lua 
  Situs web resmi Kepolisian Negara Republik Indonesia 
  IPW Lembaga nirlaba Pengawas kinerja Polri
  Kepolisian 
  Sekolah Inspektur Polisi Sumber Sarjana (SIPSS) 


Kategori:Pagawai nagari
Kategori:Panagak hukum